**คำอธิบายรายวิชา**

**กลุ่มสาระการเรียนรู้ศิลปะ ชั้นมัธยมศึกษาปีที่ 6 ห้อง 8 (ศิลป์ออกแบบ)  
รหัสวิชา ศ30203 รายวิชา พื้นฐานทางสถาปัตยกรรม  
จำนวน 1 หน่วยกิต เวลา 40 ชั่วโมง**

**ผลการเรียนรู้ที่คาดหวัง**

1. มีทักษะด้านมิติสัมพันธ์
2. มีความรู้ความเข้าใจพื้นฐานด้านการเขียนผังอาคาร การออกแบบภายในและภายนอกอาคาร
3. มีทักษะการสร้างแบบจำลอง 3 มิติ
4. วิเคราะห์ความสัมพันธ์ของสิ่งแวดล้อมต่อการออกแบบสถาปัตยกรรม

**คำอธิบายสาระการเรียนรู้**

รายวิชาพื้นฐานทางสถาปัตยกรรมมีเนื้อหาและกิจกรรมเกี่ยวกับทักษะด้านมิติสัมพันธ์จากพื้นฐานด้านการเขียนผังอาคารการออกแบบภายในและภายนอกอาคารด้วยการสร้างแบบจำลอง3มิติและพัฒนาสิ่งของเครื่องใช้ หรือวิธีการตามกระบวนการเทคโนโลยีอย่างปลอดภัยโดยถ่ายทอดความคิดเป็นภาพฉายและแบบจำลองเพื่อนำไปสู่การสร้างชิ้นงานหรือถ่ายทอดความคิดของวิธีการเป็นแบบจำลองความคิดและการรายงานผลโดยใช้ซอฟแวร์ช่วยในการออกแบบหรือนำเสนอผลงานโดยสามารถออกแบบงานทัศนศิลป์ได้เหมาะกับโอกาสและสถานที่จากการ วิเคราะห์ความสัมพันธ์ของสิ่งแวดล้อมต่อการออกแบบสถาปัตยกรรมตลอดจนมีส่วนร่วมในการแก้ปัญหาและ การดำเนินชีวิตตามแนวทางการอนุรักษ์ทรัพยากรและสิ่งแวดล้อมเพื่อการพัฒนาที่ยั่งยืนให้เหตุผลประกอบการตัดสินใจ และสรุปผลได้อย่างเหมาะสม